63. ΑΠΟΦΑΣΙΣ ΥΠΟΥΡΓΟΥ ΕΜΠΟΡΙΟΥ Άριθ. 30291 της 5/23 Απρ. 1977 (ΦΕΚ  Β΄ 395) Περί οργανώσεως και λειτουργίας του εν Βρυξέλλαις Αντιπροσωπευτικού Γραφείου των Εμπορικών και Βιομηχανικών Επιμελητηρίων της Ελλάδος. Έχοντες υπ’ όψει τας διατάξεις: 1.Του αρθρ. 14 του Νομ. 307/1976 «περί Εμπορικών Αντιπροσώπων εισαγωγής και εξαγωγής» (τομ. 11 σελ. 152) και 2.Του αρθρ. 5 (παρ.2) του Νόμ. 504/1976 «περί τροποποιήσεως και συμπληρώσεως της νομοθεσίας περί Επιμελητηρίων, Εμπορικών Αντιπροσώπων, Μεσιτών Αστικών Συμβάσεων και τίνων άλλων διατάξεων, αποφασίζομεν: Άρθρ.1.-Το υπό της παρ. 2 του αρθρ. 14 του Νομ. 307/1976 προβλεπόμενον εν Βρυξέλλαις Αντιπροσωπευτικόν Γραφείον των Εμπορικών και Βιομηχανικών Επιμελητηρίων Ελλάδος αποτελεί υπηρεσίαν εν τω εξωτερικώ του Εμπορικού και Βιομηχανικού Επιμελητηρίου Αθηνών και ανήκει εις την Γεν. Δ/νσιν Εμπορίου και Βιομηχανίας του Επιμελητηρίου τούτου. Άρθρ.2.-Η οργάνωσις και λειτουργία του εν Βρυξέλλαις Αντιπροσωπευτικού Γραφείου των Εμπορικών και Βιομηχανικών Επιμελητηρίων της Ελλάδος, ως και η κάλυψις δαπανών λειτουργίας αυτού διέπονται εφ’ εξής υπό των διατάξεων των επομένων άρθρων. Σκοπός. Αρμοδιότης, Στέγασις Άρθρ.3.-1.Σκοπός του Γραφείου τούτου είναι η αντιπροσώπευσις των Εμπορικών και Βιομηχανικών Επιμελητηρίων της Ελλάδος, η διενέργεια επαφών και η συνεργασία μετά των εν Βρυξέλλαις Επιμελητηρίων και άλλων αρμοδίων Αρχών, Οργανισμών κλπ., η εκατέρωθεν ενημέρωσις επί θεμάτων Εμπορίου και Βιομηχανίας, η ανταλλαγή πληροφοριών και η προβολή των Ελληνικών εξαγωγίμων προϊόντων, εν συνεργασία μετά της αρμοδίας υπηρεσίας του Υπουργείου Εμπορίου. 2.Το ως άνω Γραφείον έχει τας κάτωθι, αρμοδιότητας: α)Τελεί εις διαρκή επαφή μετά της Μονίμου Διασκέψεως των Εμπορικών και Βιομηχανικών Επιμελητηρίων της Ευρωπαϊκής Oικονομικής Κοινότητος προς ενημέρωσιν των Εμπορικών και Βιομηχανικών Επιμελητηρίων της Ελλάδος επί των εργασιών αυτής. β)Ενημερώνει τα Εμπορικά και Βιομηχανικά Επιμελητήρια της Ελλάδος επί των εξελίξεων εις την ΕΟΚ και των ζητημάτων της συνδέσεως και εντάξεως της Ελλάδος εις αυτήν. γ)Προβαίνει εις την διερεύνησιν της αγοράς και την συλλογήν εμπορικών πληροφοριών. Δ)Παρέχει πληροφορίας επί της Ελληνικής Οικονομίας και των δυνατοτήτων συνεργασίας μεθ’ Ελληνικών Επιχειρήσεων. ε)Μεριμνά δια την οργάνωσιν εις τους χώρους του εμποροοικονομικών εκθέσεων, κατόπιν εγκρίσεως του Υπουργείου Εμπορίου ως και την διενέργειαν επαφών μεταξύ των ενδιαφερομένων επιχειρηματιών. 3.Το ως άνω Γραφείον στεγάζεται εις τον χώρον του μονίμου Ελληνικού Εμπορικού Κέντρου κειμένου εις το εν Βρυξέλλαις συγκρότημα κτιρίων του Παγκοσμίου Εμπορικού Κέντρου. Δαπάναι λειτουργίας Άρθρ.4.-1.Αι δαπάναι λειτουργίας του Γραφείου καλύπτονται κατά 60% υπό του Ε.Β.Ε. Αθηνών και ανά 20% υπό του Ε.Β.Ε. Πειραιώς και Θεσοαλονίκης, εγγραφομένου αντιστοίχου Κεφαλαίου εις τον ετήσιον προϋπολογισμόν αυτών, καταβάλλονται δε εις το Γραφείον υπό του Ε.Β.Ε. Αθηνών δια λογαριασμόν των ως άνω Επιμελητηρίων και κατά την αυτήν ως άνω αναλογίαν. 2.Ο Προϊστάμενος του Γραφείου συντάσσει και διαβιβάζει κατά μήνα Δεκέμβριον, δια του Ε.Β.Ε. Αθηνών, προς άπαντα τα Επιμελητήρια της Ελλάδος λεπτομερή Έκθεσιν πεπραγμένων του λήξαντος έτους μετ’ απολογισμού των δαπανών, ως και εισηγήσεως περί των δραστηριοτήτων του επομένου έτους και προϋπολογισμού δαπανών. Επί της Εκθέσεως και της εισηγήσεως αποφασίζουν αι Διοικητικαί Επιτροπαί των τριών ως άνω Επιμελητηρίων, η δε απόφασις διαβιβάζεται εις το Γραφείον και άπαντα τα Επιμελητήρια της Ελλάδος. 3.Τα υπέρ του Γραφείου διατιθέμενα χρηματικά κεφάλαια κατατίθενται, ευθύνη του Προϊσταμένου του Γραφείου, εις Τράπεζαν των Βρυξελλών εις λογαριασμόν του εν λόγω Γραφείου, αναλαμβάνονται δε τη εντολή αυτού. 4.Δια την αντιμετώπισιν των τακτικών και εκτάκτων δαπανών του Γραφείου, τίθεται εις την διάθεσιν του Προϊσταμένου αυτού πάγιον ποσόν Βελγικών Φράγκων το ύψος του οποίου, μετ’ εκτίμησιν των σχετικών αναγκών, καθορίζεται εκάστοτε υπό των Διοικητικών Επιτροπών των τριών ως άνω Επιμελητηρίων. 5.Ο Προϊστάμενος του Γραφείου υποχρεούται όπως υποβάλλη τα ως είρηται τρία Επιμελητήρια προς έγκρισιν, κατάστασιν των καθ’ έκαστον μήνα γενομένων εκ του ως άνω πόσου δαπανών. (Αντί για τη σελ. 82,33) Σελ. 82,33(α) Τεύχος1433-Σελ.61 Εμπορικά και Βιομηχανικά Επιμελητήρια 14.Β.αα.63